CELEX: 62014TN0290
Language: hr
Date: 2014-04-29 00:00:00
Title: Predmet T-290/14: Tužba podnesena 29. travnja 2014. – Portnov protiv Vijeća

24.6.2014   
            
            
               HR
            
            
               Službeni list Europske unije
            
            
               C 194/34
            
         Tužba podnesena 29. travnja 2014. – Portnov protiv Vijeća
   (Predmet T-290/14)
   2014/C 194/45
   Jezik postupka: francuski
   
      Stranke
   
   
      Tužitelj: Andrij Portnov (Kijev, Ukrajina) (zastupnik: M. Cessieux, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je tužba Andrija Portnova dopuštena;
            
         
               —
            
            
               poništi Uredbu Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini u mjeri koja se odnosi na tužitelja;
            
         
               —
            
            
               poništi Odluku Vijeća 2014/119/ZVSP od 5. ožujka 2014. o mjerama ograničavanja usmjerenim protiv određenih osoba, subjekata i tijela s obzirom na stanje u Ukrajini u mjeri u kojoj se odnosi na tužitelja;
            
         
               —
            
            
               naloži Vijeću Europske unije da snosi troškove na temelju članaka 87. i 91. Poslovnika Općeg Suda.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe pet tužbenih razloga.
   
               1.
            
            
               Prvi tužbeni razlog temelji se na povredi prava na obranu i prava na djelotvorni pravni lijek koja su zajamčena temeljnim načelima europskog prava sadržanim u članku 47. Povelje Europske unije o temeljnim pravima i člancima 6. i 13. Europske konvencije za zaštitu ljudskih prava i temeljnih sloboda.
            
         
               2.
            
            
               Drugi tužbeni razlog temelji se na nedostatku obrazloženja pobijanih akata.
            
         
               3.
            
            
               Treći tužbeni razlog temelji se na nepoštovanju kriterija za sankcije utvrđenih u članku 1. Odluke 2014/119/ZVSP i u uvodnoj izjavi 4. Uredbe (EU) br. 208/2014.
            
         
               4.
            
            
               Četvrti tužbeni razlog temelji se na pogrešci koja se tiče činjenica, s obzirom na to da se protiv A. Portnova na dan donošenja pobijanih akata u Ukrajini nije vodila sudska istraga za djela koja mu Vijeće stavlja na teret.
            
         
               5.
            
            
               Peti tužbeni razlog temelji se na povredi temeljnog prava u odnosu na vlasništvo, temeljnog načela prava Unije zaštićenog člankom 17. Povelje Europske unije o temeljnim pravima i člankom 1. Protokola br. 1 uz Europsku konvenciju za zaštitu ljudskih prava i temeljnih sloboda.